Siim Kabrits

Siim Kabrits (sündinud 4. juulil 1979 Tartus) on Eesti ettevõtja ja endine poliitik. Ta oli 6. aprillist 2011 kuni 26. märtsini 2014 XII Riigikogu liige. Siim Kabrits on 2014. aastal loodud mükotehnoloogia ettevõtte Shroomwell OÜ asutaja ja juhatuse liige. Siim Kabrits lõpetas 1997. aastal Tõrva Gümnaasiumi, 2000. aastal Tallinna Majanduskooli majandusõiguse erialal[viide?] ja 2007. aastal bakalaureuseõppes Tartu Ülikooli Õigusinstituudi. Ta oli Eesti Maasikakasvatajate Liidu loomise eestvedaja ja tema idee alusel ja eestvedamisel korraldati 2006. aastal esimene Eesti maasikafestival. Ta on juhtinud marjade müügiga tegelenud firmat OÜ Conesco Eesti , samuti olnud müügidirektor marjade ja seente ekspordiga tegutsenud ettevõttes OÜ Berry Group. Novembris 2011 raporteeris Pealtnägija, et Siim Kabritsa ettevõtele OÜ Alistar Consult kuulus osa korterist, mis oli seotud elamislubade skandaaliga. Kabrits eitas oma seotust elamislubade äriga ning Riigikogu korruptsioonivastase seaduse kohaldamise komisjon ei leidnud, et ta oleks korruptsioonivastast seadust rikkunud. 2012. aastal müüs Siim Kabrits osaluse kõnealuses kinnisvaras. Siim Kabrits on Arengufondi 2015. aasta Eesti Arenguidee konkursi võitnud idee "Organic Estonia" üks autoritest. Ta on pidanud ka ettekandeid ja osalenud aruteludel maheteemade üle. 2016. aastal pälvis tähelepanu Eesti maheõunte ekspordiprojekt, mille käigus eksportis Siim Kabritsa osalusega ettevõte Saksamaale ja Poola mahlatootmise eesmärgil üle 700 tonni maheõunu. Selle ettevõtmise eest valis ajaleht Sakala Siim Kabritsa 2016. aasta Viljandimaa aasta eksportööriks. 2017. aasta suvel omandas ettevõte lisaks olemasolevale 13 hektari suurusele õunaaiale Halliste vallas ka osaluse osaühingus Mulgi Õun, millele kuulus 35-hektariline õunaaed ja 60 hektarit mustsõstraaedasid. 2017. aasta lõpul algatati OÜ Mulgi Õun suhtes kriminaalmenetlus, seoses müüdavate õunte ebaselge päritoluga. Kabrits müüs hiljem osaluse ettevõttes. 2014. aastal asutas Siim Kabrits OÜ Shroomwell (endise nimega OÜ Chaga) , mis tegeleb tervisetoodete tootmise ja müügi , meditsiiniseente uurimise ja kasvatamisega ning mükotehnoloogiate arendamise ja rakendamisega metsanduses, reostuse tõrjes ning keskkonnakahjude taastamises. Eestis, Rootsis ja Ameerika Ühendriikides tegutsev ettevõte on maailma suurim meditsiiniseente kasvataja. Ettevõte kasvatab välitingimustes seeni 500 hektaril, sealhulgas USAs, Maine´i osariigis. Shroomwelli tooteid eksporditakse 20 riiki maailmas. 2023. aastal avas Shroomwell Tõrvas Põhja-Euroopa suurima meditsiiniseente sisekasvanduse, mis on ühtlasi kasvatustehnoloogiate testimiskeskuseks. Ta oli alates 14. maist 1999 kuni 15. märtsini 2022 ISAMAA erakonna (ja selle eelkäijate) liige. Ta kandideeris 1999. aasta kohaliku omavalitsuse volikogude valimistel Karksi vallas valimisliidus Mulgimaa, kogus 98 häält ja osutus valituks Karksi vallavolikogu liikmeks. Toonane vallavanem Arvo Maling Kabritsa kampaaniameeskonna liiget häälte ostmises. Uurimine Malingu väiteid ei kinnitanud ning valimistulemus jäeti kehtima. Muuhulgas oli ta Isamaa ja Res Publica Liidu eestseisuse liige ning Isamaa ja Res Publica Liidu Tallinna Kesklinna osakonna esimees.[viide?] Alates 8. oktoobrist 2022 kuulub ta erakonda Parempoolsed. 2009. aasta kohaliku omavalitsuse volikogude valimistel kandideeris ta Tallinnas, kogus 56 häält ja pääses asendusliikmena volikokku (2009–2011). 2013. aasta kohalikel valimistel kandideeris Siim Kabrits Tallinnas valimisringkonnas nr 2, kogus 89 häält ning osutus valituks linnavolikokku. 6. novembril 2013 kinnitati ta ka Tallinna Kesklinna halduskogu liikmeks. Tallinna linnavolikogu liikmena jätkas Kabrits kuni 2017. aasta kohalike valimisteni. 2011. aasta Riigikogu valimistel sai ta 980 häält ning pääses Riigikokku Helir-Valdor Seederi asendusliikmena. Tema volitused Riigikogus lõppesid 26. märtsil 2014. Ta oli Riigikogu õiguskomisjoni liige ja komisjoni juhtivmenetleja korteriomandi- ja korteriühistuseaduse (462 SE), politsei ja piirivalve seaduse ning meresõiduohutuse seaduse muutmise seaduse (158 SE), samuti abieluvararegistri seaduse, notari tasu seaduse ja perekonnaseisutoimingute seaduse muutmise seaduse (308 SE) puhul. Ta oli Riigikogu Mulgimaa toetusgrupi esimees, mille raames aitas kaasa Mulgikuu toimumisele Tallinnas, Tallinnas tegutseva Mulkide seltsi tööle, tööle mulgi keele ja kultuuri eest seismisel ning Oma Mulgimaa arenguprogrammile. Detsembris 2013 võttis Riigikogu 48 poolt- ja 23 vastuhäälega vastu seaduseelnõu 493 SE, mille kohaselt peavad kõik käibemaksukohustuslased hakkama alates 2014. aasta juulist deklareerima käibedeklaratsiooni lisas kõiki müügi- ja ostuarveid, kui arvete summa ühe tehingupartneri lõikes on vähemalt 1000 eurot. Ainsa koalitsioonisaadikuna hääletas eelnõu vastu IRL liige Siim Kabrits. Seitse päeva hiljem teatas Eesti Vabariigi president Toomas Hendrik Ilves oma otsusest jätta seadus välja kuulutamata, kuna sellise kohustuse panemine ettevõtjatele polevat piisavalt motiveeritud ehk seaduse eelnõus tuleb põhjendada, miks antud piirang sobib eesmärgi saavutamiseks ning kas on võimalikest sobivatest vahenditest kõige leebem ja mõõdupärasem. Pärast seaduseelnõus tehtud muudatusi kuulutas president seaduse välja 2014. aasta mais. 2007–2012 oli Siim Kabrits sihtasutus KredExi nõukogu liige. 2011. aasta mais nimetati Siim Kabrits Hasartmängumaksu Nõukogu liikmeks. 2011– 2014 oli ta ka Keskkonnainvesteeringute Keskuse nõukogu liige. Oli 2014. aastal asutatud ajaloo- ja kultuuriklubi Barclay de Tolly sõprade klubi idee ellukutsujaid. 2018-2019 oli Eesti Vehklemisliidu juhatuse liige. 2018. aastal kutsusid Mulgimaa omavalitsusjuhid Siim Kabritsa Mulgi vanemaks. Siim Kabritsa isa Agu Kabrits oli Tõrva linnavolikogu esimees 2005-2009 ning 2009-2013 Tõrva linnapea.[viide?] Tema vanaema on[viide?] Eesti Kongressi liige ja Haapsalu koduloomuuseumi direktor aastail 1974–1992 Õnne-Eha Kabrits, vanaisa oli Haapsalu rajooni peaveterinaararst (aastast 1964 kuni oma elu lõpuni 1990. aastal) Aksel Kabrits. Haapsalu raekoja ees on Haapsalu Linnavolikogu poolt tellitud pink Haapsalus pikalt töötanud Kabritsatele. Siim Kabritsa täditütar on filmirežissör Anna Hints.[viide?] Siim Kabrits: „Siim Kabrits: Öördi raba taastamisel hukkus elujõuline mets. Ja edasi?“. Eesti Päevaleht, 22. september 2024 Siim Kabrits: „Meie Ellujäämise Kunst on mõelda ärksamalt, aga üheskoos“. Postimees, 9. november 2022 Kandidaat nr 167 Siim Kabrits Shroomwell OÜ (12670125). Äriregister Tõrva Gümnaasiumi vilistlased Kandidaat nr 678 Siim Kabrits Marko Suurmägi: "Helir-Valdor Seeder jätkab ministrina". Sakala, 27. märts 2011 Mirjam Mäekivi. „Tallinnas tuleb esimene Maasikafestival“ Postimees, 4. juuli 2006 Karoliina Vasli „Eesti maasikad mullusest kümme korda kallimad“ Õhtuleht, 17. juuni 2008 EVEA president nimetati KredEx’i nõukogusse Estonian World Review, 18. november 2011 "Aasias tegutsev toiduärimees: Eesti trump on puhas loodus". Delfi Ärileht, 1. märts 2016 Sulev Vedler: „Siim Kabrits tahab Eestist teha maailma esimese maheriigi“. Eesti Ekspress, 25.01.2017 Karl-Eduard Salumäe: "Pealtnägija": IRL-i poliitikud pidasid elamislubade vabrikut“. Delfi, 30.11.2011 Karl-Eduard Salumäe: „Kabrits seadust ei rikkunud“. Sakala, 7. veebruar 2012 Karl-Eduard Salumäe: „Kabrits müüs oma osaluse Kooli tänava majas Raudsele ja Stelmachile“. ERR, 7. veebruar 2012 Harda Roosna. „Mahedast Eestist paar sammu ees“. Hiiu Leht Toomas Šalda. "Organic Estonia kinnitusel istub Eesti kullahunniku otsas" maaelu.postimees.ee, 22. november 2018 Ester Vaitmaa: "ARVAMUSFESTIVAL: Mis on Eesti maitsed? Arutelu juhib Evelin Ilves!". Delfi, 14. august 2015 Urmas Saard: "Organic Estonia" panustab tervislikule mahetoidule. kylauudis.ee, 24. oktoober 2016 Aasia Uuringute Koda Eestis (AUKE), Majandus- ja Kommunikatsiooniministeerium (MKM) ja Tartu Ärinõuandla, Seminar „Kagu-Aasia võimalused“ 29.09.2016 Sigrid Koorep: "Mitusada tonni Mulgimaa õunu sõitis vastuvoolu". Sakala, 27. oktoober 2016 "Õunu Poola eksportiv ärimees: eelarvamuste murdmine võttis aega". ETV, 27. oktoober 2016 „Eesti turg on nii väike, et ellu jääda, tuleb vaadata väljapoole“ Äripäev Kaubandus, 10. aprill 2017 Marko Suurmägi. "Lõppenud aastal lendas auto, valiti veekeskuse direktor, käidi Lätis poes". Sakala, 31. detsember 2016 Sigrid Koorep: „Mulgi Õunad ampsas endale Pollist ülisuure aialisa“ Sakala, 14. september 2019 „Politsei algatas Mulgi Õuna suhtes kriminaaluurimise“. ERR, 12. detsember 2017 Marko Suurmägi: „Mulgi Õuna skandaali sattunud ettevõtja saab mulkide vanemaks“. Sakala, 29. november 2018 "Chaga ühendab vanavanemate tarkuse teadlaste tööga" maaelu.postimees.ee, 8. november 2018 „Chaga ehk must pässik vallutab eestlaste abil maailma“ Postimees Majandus, 13. veebruar 2019 „Eesti seenekasvataja laiendab äri Skandinaaviasse“ Postimees Majandus, 11. november 2021 Toomas Kelt: „Siim Kabrits: seente potentsiaal tervisetoodetes on alahinnatud“ Tööstusuudised, 30. mai 2023 Silja Lättemäe: „Eesti mehed hakkasid USAs musta pässikut kasvatama: huvi on erakordne, kaasasime kolm miljonit eurot“ Maaleht, 25. jaanuar 2023 Silja Lättemäe: „Eesti roheettevõttest sai maailma suurim meditsiiniseente kasvataja“ Rohegeenius, 1. märts 2023 „Tõrvas alustas tegevust hiiglaslik seente sisekasvatus“ Lõuna-Eesti Postimees, 26. august 2023 Teele Üprus: „Tõrvas avati Põhja-Euroopa suurim meditsiiniseente sisekasvatus“ Maa Elu, 25. august 2023 Siim Kabrits. Äriregister. Valimistulemus: Karksi vald „Komisjon ei tühista Karksi valla eelhääletuse tulemusi“ Valimistulemus valdades ja linnades : Tallinn : Valimisringkond nr 2 „Tallinna uue volikogu liikmete pingerida valimistel saadud häälte järgi“ Eesti Ekspress, 27.10.2009 Valimistulemus valdades ja linnades : Tallinn : Valimisringkond nr 2 „Selgusid linnaosade halduskogude koosseisud“ Postimees, 6. november 2013 Juhatus ja liikmed : XII Riigikogu liikmed Riigikogu Korteriomandi- ja korteriühistuseadus 462 SE. riigikogu.ee Politsei ja piirivalve seaduse ning meresõiduohutuse seaduse muutmise seadus 158 SE. riigikogu.ee 12.11–15.11.2012 õiguskomisjonis. riigikogu.ee "Riigikogus loodi Mulgimaa toetusrühm" Sakala, 12. aprill 2011 "Mulgimaa tutvustab end Tallinnas". Maaleht, 28. mai 2011 Oma Mulgimaa arenguprogramm. Karksi Sõna, detsember 2012 Nad tegid selle ära! EML, Riigikogu stenogramm. Eesti Maksumaksjate Liit Vabariigi Presidendi 18.12.2013 otsus nr 348 "Käibemaksuseaduse ja raamatupidamise seaduse muutmise seaduse väljakuulutamata jätmine" "1000euroste arvete seadus sai teoks". Äripäev, 20. mai 2014 Ettevõtluse ja Innovatsiooni Sihtasutus (90006012), Äriregister Hasartmängumaksust toetuste määramise nõukogu moodustamine. Riigi Teataja, 30. mai 2011 Sihtasutuse Keskkonnainvesteeringute Keskus nõukogu liikmete tagasikutsumine ja uute liikmete nimetamine. Riigi Teataja, 12. mai 2011 Sihtasutus Keskkonnainvesteeringute Keskus (90005946), Äriregister "Värvikam elu ajalugu väärtustades ja Eestit suuremaks tehes" Eesti Päevaleht, 3. veebruar 2017 "Saame tuttavaks – uus EVLi juhatuse liige Siim Kabrits" „Valgamaa juurtega mehed suunavad Eesti vehklemist“ Lõuna-Eesti Postimees, 6. juuli 2018 Eesti Vehklemisliit (80044804), Äriregister "Mulgimaa vanemaks sai Siim Kabrits" ERR, 29. november 2018 "GALERII: Tõrvakast sai mulkide vanem" lounaeestlane.ee, 29. november 2018 "Homme avatakse pink Õnne-Eha ja Aksel Kabritsale". Lääne Elu, 18. august 2013